pandia
హార్దిక్‌ పాండ్యాకు పగ్గాలు
న్యూఢిల్లీ: నాలుగు టెస్టు మ్యాచ్‌ల సిరీస్‌ కోసం భారత పర్యటనకు రానున్న ఆస్ట్రేలియాతో జరిగే వార్మప్‌ మ్యాచ్‌లో పాల్గొనే భారత ఏ జట్టుని బిసిసిఐ ప్రకటించింది. భారత ఎ జట్టుకు టీమిం డియా యువఆల్‌రౌండర్‌ హార్థిక్‌ పాండ్యా కెప్టెన్‌గా వ్యవహరించనున్నాడు.సెలక్షన్‌ కమిటీ ప్రకటించిన జట్టు ఈ మధ్య కాలంలో రంజీ ట్రోఫిలో సత్తా చాటిన అనేక మంది ఆటగాళ్లకు చోటు దక్కింది. ఆసీస్‌తో ప్రాక్టీస్‌ మ్యాచ్‌లో ఆడే భారత ఎ జట్టు లో హైదరాబాద్‌ యువ పేసర్‌ మహ్మద్‌ సిరాజ్‌ చోటు దక్కించుకున్నాడు.22 సంవత్సరాల సిరాజ్‌ ఈ రంజీ సీజన్‌ల 9మ్యాచ్‌ లాడి 41 వికెట్లు తీసు కున్నాడు.మరోవైపు ఈ రంజీ సీజన్‌లో టాప్‌ స్కోరర్‌గా నిలిచిన ప్రియాంక్‌ పంచల్‌,సర్వీసెస్‌ బ్యాట్స్‌మెన్‌ రాహుల్‌ సింగ్‌, రిషబ్‌ పంత్‌,ఇషాన్‌ కిషన్‌,బాబా ఇంద్రజిత్‌ వంటి ఆటగాళ్లు భారత్‌ ఎజట్టులో చోటు దక్కించు కున్నారు. ముంబైలోని బ్రబౌర్న్‌స్టేడియం వేదికగా ఈనెల 16నుంచి 18 వరకు మూడు రోజులపాటు వార్మప్‌ మ్యాచ్‌ జరు గనుంది.ఈ వార్మప్‌ మ్యాచ్‌ కోసం రంజీ ట్రోఫీ¶ిలో అత్యుత్తమ ప్రదర్శనచేసిన యువ ఆటగాళ్లను జట్టు లోకి తీసుకున్నారు.నాలుగు టెస్టుమ్యాచ్‌ల సిరీస్‌ లో భాగంగా భారత్‌, ఆస్ట్రేలియా జట్ల మధ్య తొలి టెస్టు ఫిబ్రవరి 23న పుణేలో ప్రారంభం కానుంది. భారత ఎ జట్టు హార్థిక్‌ పాండ్యా(కెప్టెన్‌), అఖిల్‌ హెర్వాద్కర్‌, ప్రియాంక్‌ పంచల్‌,శ్రేయస్‌ అయ్యర్‌,అంకిత్‌ బాన్నే,రిషబ్‌ పంత్‌,ఇషాన్‌ కిషన్‌,షాబాద్‌ నదీమ్‌, కృష్ణప్ప గౌతమ్‌,కుల్‌దీప్‌ యాదవ్‌,నవదీప్‌ షైని, అశోక్‌ దిండా, రాహుల్‌ సింగ్‌, బాబా ఇంద్రజిత్‌.